text:  Vždy, keď idú v telke, pozriem si ich. Jedno z najlepších diel českej kinematografie po 89tom. Viem, že ako dieťa 90tych rokov o tejto "dobe minulej" viem až trestuhodne málo (v škole sa to nepreberá, doma to tiež nie je terno) a tak mi ostáva sledovať TV a internet. A keby som sa mal rozhodnúť medzi nudným dokumentom a Pelíškami, vždy si vyberiem Pelíšky. Smutno-smiešny pohľad na obyvateľov jedného paneláku z pohnutých čias. Herecké predstavenie hercov zo starej školy a vynikajúco napísane postavy tvoria zdravé jadro tohto majstrštiku. To, že obsahuje nakonečný počet nazabudnuteľných replík ani nemusím dodávať. (Asi by som bol schopný celý film odrecitovať, mám to do hlavy vryté skutočne poriadne.)
item_title: Pelíšky
item_directors: Jan Hřebejk
item_screenwriters: Petr Jarchovský
item_cast: Miroslav Donutil Jiří Kodet Simona Stašová Emília Vášáryová Boleslav Polívka Jaroslav Dušek Eva Holubová Stella Zázvorková Kristýna Badinková Nováková Michael Beran Sylvie Koblížková Marek Morvai-Javorský Jiří Krejčík Ondřej Brousek Boris Hybner Richard Tesařík Dagmar Teichmannová Miroslav Kaman Hana Marcoňová Ruslana Miňajlúk Jana Švamberková Soňa Nemcová